Съюз на българските журналисти - CNN класира Христо Русев сред най-добрите 100 фотографи
CNN класира Христо Русев сред най-добрите 100 фотографи
21.10.2019 /09:01 | Източник: stmost.info/СБЖ	 Големина на шрифт: a a Отпечатай:
Снимката от Мостар на Русев
Фоторепортерът на в. "Старият Мост" с поредно признание. Снимка на нашето момче на историческия мост в босненския град Мостар бе избрана сред най-добрите травъл фотографии за 2019 г. на Си Ен Ен.
По-рано през тази година Христо издаде първата си документална фотокнига „Последният (вечен) мим“, а нейни копия бяха поискани от Националната библиотека на Малта, припомня stmost.info:
Книгата бе представена също и в няколко града в България.
Фотокнигата е изцяло решена в черно-бели тонове и прави впечатление със своя артистизъм, изисканост и находчивост, като текстът е преведен на английски и на френски език.
„Последният (вечен) мим“ беше отличена от „Международните награди за фотография на Сиена“, „Фотографски награди на Париж“, БГ ПРЕС ФОТО, както и от Независимите награди за култура Media AwARTs Варна.
През юли Христо Русев бе избран да вземе участие в мастър клас на холандската фотожурналистическа агенция NOOR.
Свълзани: Христо Русев е избран сред артистичните умове в Европа
Сред 50-те най-креативни артистични умове в Европа попадна фотографът на „Старият мост“ Христо Русев. Той бе определен за такъв от централата на ЕС по интелектуална собственост.